ફોર્ટમાં આવેલા બોરા બઝાર, બઝારગેટ, મોદી સ્ટ્રીટ, શહીદ ભગત સિંહ રોડ, મિન્ટ રોડ, મારુતિ લેન, બમનજી લેન જેવા અનેક વિસ્તારોની ગંદી રહેતી હાઉસગલીઓ શિવસેનાના નગરસેવક ગણેશ સાનપે શિવસેનાના શાખા-ક્રમાંક ૨૨૪નાં મહિલા શાખાપ્રમુખ બીના દૌંડકર અને અનિલ વાળુંજના સહયોગથી પોતાના ફન્ડમાંથી સાફ કરાવી હતી અને આ વિસ્તારોની ગલીઓમાં ૨૦૦ ડસ્ટબિન પણ મુકાવડાવ્યાં છે. હાઉસગલીઓને ૧૦૦ ટકા સાફ રાખવા બદલ નગરસેવકે સોસાયટીના પ્રતિનિધિઓને ‘ધન્યવાદ સર્ટિફિકેટ’ આપીને બહુમાન કરવાના કાર્યક્રમનું પણ ગયા અઠવાડિયે આયોજન કર્યું હતું.